DOI: 10.5279/dk-sa-dda-1980
title: Observa Prøvevalg 1991
title: Observa Political Index Polls, 1991

description: #Observas opinionsundersøgelser:     #-------------------------------     #     #Observa (fra 1990 GfK Danmark) har fra 1967 gennemført undersøgelser af holdninger og livsvaner, dels gennem såkaldte prøvevalg (postale valgpanelsundersøgelser) dels gennem mere omfattende interviewbaserede indstillingsundersøgelser. Prøvevalgsundersøgelserne er foretaget jævnligt i hele perioden (ca. 10 gange hvert år), medens indstillingsundersøgelserne kun blev foretaget kvartalsvist i årene 1969 til 1972. Det lange tidsrum med jævnligt indsamlede, ensartede datamaterialer giver muligheder for forskellige tidsserieanalyser, især hvad angår partipræferencer. Andre emner er sædvanligvis mere flygtigt behandlede pga. de vilkår, hvorunder undersøgelserne er foretaget (de er tilrettelagt med offentliggørelse i dagspressen for øje, det dagsaktuelle har været betonet, og emnerne er begrænset til problemkredse, der lader sig beskrive med et mindre antal spørgsmål). Prøvevalgene gennemførtes indtil udgangen af 1971 for dagbladet Aktuelt og fra 1972 for Morgenavisen Jyllands-Posten. Indstillingsundersøgelserne blev udelukkende gennemført for Jyllands-Posten.     #     #     #Observa Prøvevalg 1991:     #----------------------     #     #I 1991 gennemførte GfK Danmark i alt 10 prøvevalg. Alle spørgsmål herfra er samlet i undersøgelsen DDA-1980: Observa Prøvevalg 1991. Derudover findes de enkelte prøvevalg som DDA-1981 til DDA-1990.     #     #Indholdet af nærværende undersøgelse er her opregnet for hvert     #af prøvevalgene:     #     #DDA-1981 Observa Prøvevalg 1991, januar-undersøgelsen:     #Partipræference; Poul Schlüter versus Svend Auken som statsminister; hvordan Socialdemokratiet bør stemme, hvis regeringen fremlægger Socialdemokratiets skatteforslag; holdning til en række skattesænkninger; risikoen for krig i den Persiske Golf; om Danmark bør udstationere jagerfly i Tyrkiet til støtte mod et eventuelt Irakisk angreb; om Iraks besættelse af Kuwait bør kædes sammen med en løsning af det palæstinensiske problem; om man bør indskrænke mulighederne for prøveløsladelse af lovovertrædere; om myndighederne beskæftiger sig mere med lovovertræderes tarv end med ofrenes; om Poul Schlüter bør opstille som statsministerkandidat ved næste folketingsvalg; om Den Lille Havfrue skal sendes til Verdensudstillingen i Spanien; holdning til en række forslag til bekæmpelse af arbejdsløsheden; ønskedrømme; samt faktisk stemme ved folketingsvalget den 12. december 1990.     #     #DDA-1982 Observa Prøvevalg 1991, februar-undersøgelsen:     #Partipræference; om regeringen bør træde tilbage; foretrukken afløser for Gert Petersen som formand for SF; hvilken formand for SF, der kan få respondenten til at stemme på SF; tillid til en række udenlandske politikere; om PLO''s kontor i Danmark bør lukkes eller opretholdes; om den største trussel mod freden i Danmark er situationen i Golfen eller situationen i de Baltiske Lande; om Danmark bør oprette diplomatiske forbindelser med Litauen; holdning til, at der indledes en rigsretssag mod Erik Ninn-Hansen for hans rolle i Tamilsagen; om Danmark bør imødekomme en anmodning fra Tyrkiet om militær assistance, hvis Irak angriber landet; stormagternes (USAs, Sovjetunionens og Kinas) indflydelse på bevarelse af verdensfreden; sommerferieplaner; samt faktisk stemme ved folketingsvalget den 12. december 1990.     #     #DDA-1983 Observa Prøvevalg 1991, første marts-undersøgelse:     #Partipræference; holdning til nedlæggelse af amtskommunerne; holdning til et stærkere militært EF-samarbejde som afløsning for NATO; holdning til helligdagslovgivningen; påskeskikke; om Danmark bør indføre handelsrestriktioner mod Sovjetunionen, hvis Boris Jeltsin bliver afsat; holdning til sanktionerne mod Sydafrika; udsigterne for resten af 1991; holdning til en udvidelse af EF-samarbejdet på en række områder; holdning til en række befolkningsgrupper; om det er blevet lettere at være dansker i det seneste årti; holdning til Christiania; bopælspræference; holdning til at indføre selvstyre på Bornholm; vurdering af en række politikeres evner til at beklæde et lederjob i en privat virksomhed; støjgener på bopælen; samt holdning til skikken med at give håndtryk.     #     #DDA-1984 Observa Prøvevalg 1991, anden marts-undersøgelse:     #Partipræference; holdning til en række udsagn om pensionisters forhold; holdning til en Øresundsbro; holdning til Danmarks medlemskab af NATO; holdning til et forbud mod, at muslimske kvinder tildækker hår og ansigt med et tørklæde; holdning til opførelse af en stormoské i København; holdning til en række foreslåede samfundsændringer; holdning til Det Kongelige Teaters bevillinger; holdning til forslaget om at indføre et såkaldt ''hundekørekort'' til ejere af større brugshunde; fordelingen af huslige gøremål; om respondenten foretrækker den nye 20-kronemønt eller den gamle 20-kroneseddel; trykknaptelefon i husstanden; samt holdning til forslaget om, at Andelsselskaber beskattes efter samme regler som aktieselskaber.     #     #DDA-1985 Observa Prøvevalg 1991, maj-undersøgelsen:     #Partipræference; hvordan respondenten ville reagere i en række situationer, der kræver ''indblanding'' og måske et betydeligt personligt mod; ønskebolig; rygevaner; holdning til USA''s fremtidige rolle i NATO og det fremtidige forsvar af Europa; første møde med ægtefælle/partner; erhvervslivets forvaltning af sit ansvar på en række områder; holdning til strafferammerne for overtrædelse af miljøloven; vurdering af amternes og kommunernes opgave som miljøkontrollanter; holdning til brug af myggegift; indkøb i genbrugsforretning eller ''krambod''; vigtige faktorer ved dannelse af et førstehåndsindtryk af en anden person; holdning til politiets brug af skydevåben i forbindelse med gidseltagning; vurdering af en række ting på et ''in''-''out'' barometer; vurdering af regeringens politik på en række områder; familietraditioner der holdes i hævd; vurdering af de unges holdning til tilværelsen sammenlignet med de unge for en generation siden; vigtige faktorer for personlig stil og identitet; bankfusioners indflydelse på kundernes situation; om der eksisterer en sammenhæng mellem rygning og kræft; husdyr i husstanden; vurdering af, hvilke diskussionsemner, der kan bringe sindene i kog; morgenvaner; vurdering af tempoet for realiseringen af det Indre Marked i EF; samt vurdering af en række personers egnethed som statsminister.     #     #DDA-1986 Observa Prøvevalg 1991, august-undersøgelsen:     #Partipræference; hvad respondenten ville foretage sig, hvis han/hun kom i besiddelse af fx 10 mill. kroner; vurdering af en række personers virke som ''ambassadører'' for Danmark; statsministerpræference; om Svend Auken nogensinde bliver statsminister; holdning til sanktionerne mod Sydafrika; holdning til indførelse af overskudsdeling uden en central fond; om Danmark bør anerkende Slovenien, Kroatien og Makedonien; hvem respondenten betragter som leder af Det Radikale Venstre; om de regionale TV-stationer under TV 2 bør nedlægges; vurdering af Georg Poulsen som formand for Dansk Metalarbejderforbund; holdning til ændring af bødesatserne for overskridelse af hastighedsgrænserne i byerne; holdning til at sætte hastigheden på motorveje op til 120 km/t; forestilling om fremtiden på en række områder; samt lommepenge til børn.     #     #DDA-1987 Observa Prøvevalg 1991, september-undersøgelsen:     #Partipræference; statsministerpræference; holdning til ændringer af de demokratiske regler (fx flere folkeafstemninger, ændring af spærregrænsen); holdning til karakterer i folkeskolen; holdning til folkeafstemning om en række politiske emner; holdning til et forbud mod pitbull-terriere; hund i husstanden; hvilke normer, der bør gælde for Kronprins Frederiks livsførelse og valg af ægtefælle; om Danmark bør anerkende Slovenien og Kroatien; om indvandrere skal kunne tale dansk for at være berettiget til dagpenge; om Fremskridtspartiet bør indtræde i en regering inden for de næste 3 år; holdning til anonyme vidner; samt vurdering af en række stillingsbetegnelsers anseelse.     #     #DDA-1988 Observa Prøvevalg 1991, første oktober-undersøgelse:     #Partipræference; vurdering af en række politikeres ansvar for at Folketinget de seneste tre år ikke har indgået en langsigtet økonomisk aftale; om EF (evt. Vestunionen) bør intervenere militært i Jugoslavien, forudsat at FN giver sin bemyndigelse hertil, og om Danmark i så fald bør bidrage med tropper; vurdering af, hvordan det havde set ud på en række områder, hvis Socialdemokratiet havde haft regeringsmagten de sidste 9 år; hvad der bør ske med de palæstinensere, der opholder sig i danske kirker; holdning til en række foreslåede ændringer på arbejdsmarkedet; holdning til en række forslag til bekæmpelse af arbejdsløsheden; holdning til gratis hjemmehjælp til pensionister uanset indtægt og førlighed; holdning til udlændingelovens bestemmelser om familiesammenføring; samt ''konventionsflygtninge'' versus ''spontanflygtninge''.     #     #DDA-1989 Observa Prøvevalg 1991, anden oktober-undersøgelse:     #Partipræference; vurdering af en række ekspertgruppers indflydelse på den økonomiske politik; foretrukken leder af Det Konservative Folkeparti; holdning til at opgive jernbanetunnellen under Storebælt; vurdering af, om Storebæltsforbindelsen bliver færdig inden år 2000; om Ritt Bjerregaard bør afsættes som gruppeformand på grund af hendes boligsag; vurdering af kritikken mod Kræftens Bekæmpelse; om og med hvem CD bør indgå i regering efter næste folketingsvalg; om CD vil overleve, hvis Erhard og Mimi Jakobsen trækker sig ud af politik; statsministerpræference; holdning til registrering af personer, der skylder det offentlige over 50.000 kr.; samt holdning til straffen for en række lovovertrædelser.     #     #DDA-1990 Observa Prøvevalg 1991, december-undersøgelsen:     #Partipræference; om Ritt Bjerregaard igen får en central placering i Socialdemokratiet; om vold mod vidner bør sidestilles med vold mod tjenestemand i funktion; holdning til, at arbejdsløse ansættes i virksomheder, mens de modtager understøttelse; vurdering af Mimi Jakobsens egnethed som statsminister; om Torben Lund bør træde tilbage som næstformand i den socialdemokratiske folketingsgruppe på grund af hans rolle som tidligere formand for Ungbo; holdning til statsministerens opløsningsret, dvs. retten til at kunne udskrive valg ''i utide''; holdning til aktiv dødshjælp; holdning til en stramning af reglerne for udgang for indsatte; om anklagede, der udebliver fra en retssag uden gyldig grund, bør kunne dømmes, uden at retssagen derved udsættes; holdning til indførelse af en afgift på videobånd; om primærkommunerne bør kunne drive produktionsvirksomhed; holdning til indførelse af en CO-2 afgift; stemmeintention ved den planlagte afstemning om EF-Unionen; holdning til indførelse af en afgift på renovation af affald; brug af og holdning til naturmedicin; holdning til lovliggørelse af prostitution; ansvarsplacering for forureningsproblemerne; holdning til en række udsagn om forholdet mellem det offentlige og industrien, hhv. forbrugerne, angående miljø-/forureningsspørgsmål; samt bedømmelse af de enkelte ministres virke i 1991.     #     #I prøvevalgene indgår et fast sæt af baggrundsvariable stamoplysninger), som i denne undersøgelse er medtaget for hvert af prøvevalgene. Desuden har DDA samlet hver af disse baggrundsvariable for alle panelets medlemmer for hele året. De gennemgående baggrundsvariable omhandler:     #     #Respondentens køn og fødselsår; antal personer i husstanden samt antal børn og unge; bopæl, boligtype og ejerforhold til boligen; respondentens skolegang og uddannelse, beskæftigelsesmæssige status og stillingsbetegnelse; samt medlemskab af faglig organisation
description: Se abstract
description: See abstract